​ວັງ​ເຄ​ຣັມ​ລິນ ເຫັນ​ພ້ອ​ມ​ ກັບ​ການຈຳ​ກັດ​ໃໝ່ ຕໍ່ໂຕ​ແທນສື່ມວນ​ຊົນ​ຕ່າງ​ປະ​ເທດ
ມາດ​ຕະ​ການ​ຫລ້າ​ສຸດ ​ຂອງ​ຣັດ​ເຊຍ ເພີ້ມ​ຄວາມ​ເຂັ້ມ​ແຂງ ​ໃຫ້​ແກ່​ກົດ​ໝາຍ​​ ທີ່​ເປັນ​ບັນ​ຫາໂຕ້​ແຍ້ງ ແກ່​ໂຕ​ແທນ​ ຕ່າງ​ປະ​ເທດ ​ຈາກ​ສື່ມວນ​ຊົນ ໄປ​ຫາ​ສ່ວນ​ບຸກ​ຄົນ.
ປະທານາທິບໍດີຣັດເຊຍ ທ່ານວລາເດີເມຍ ປູຕິນ ໄດ້ເຊັນຮ່າງກົດໝາຍໃນອາທິດນີ້ ເພີ້ມຄ່າປັບໃໝ ແລະການລົງໂທດຕໍ່ອັນທີ່ຮ້ອງວ່າ “ໂຕແທນຕ່າງປະເທດ” ທີ່ເຮັດວຽກ ຢູ່ໃນວົງການສື່ມວນຊົນ ອັນເປັນພາກສ່ວນນຶ່ງ ຂອງກົດໝາຍຣັດເຊຍໃນຂອບເຂດທີ່ ກວ້າງຂວາງ ແນໃສ່ສື່ມວນຊົນຕ່າງປະເທດ ບັນດາອົງການທີ່ບໍ່ຂຶ້ນກັບລັດຖະບານ ຫຼື NGOs ແລະກຸ່ມອື່ນໆທີ່ມອງເຫັນວ່າເປັນສັດຕູຢູ່ພາຍໃນປະເທດ ມາດຕະການຫລ້າສຸດແມ່ນເພີ້ມຄວາມເຂັ້ມແຂງໃຫ້ແກ່ກົດໝາຍທີ່ເປັນບັນຫາ ໂຕ້ ແຍ້ງ ຊຶ່ງໄດ້ມີການເຊັນໃນຕົ້ນເດືອນນີ້ ທີ່ໄດ້ຂະຫຍາຍໃນອັນທີ່ລະບຸວ່າ ເປັນໂຕແທນ ຕ່າງປະເທດ ນອກເໜືອຈາກສື່ມວນຊົນ ໄປຫາສ່ວນບຸກຄົນ ເຮັດໃຫ້ບັນດານັກຂ່າວ ນັກຂຽນຂ່າວລົງອິນເຕີແນັດຫຼືບລັອກເກີ ແລະພວກຊົມໃຊ້ຂ່າວທາງອິນເຕີແນັດ ມີໂອກາດທີ່ຈະຕົກເປັນເປົ້າໝາຍໃໝ່ໄດ້ ກົດໝາຍໄດ້ນີ້ໄດ້ຖືກຕຳນິໂດຍກຸ່ມປົກປ້ອງສິດທິມະນຸດ ວ່າເປັນອາວຸດຂອງລັດຖະ ບານ ເພື່ອຈຳກັດເສລີພາບໃນການປາກເວົ້າ ແຕ່ວ່າ ໄດ້ຮັບການສະໜັບສະໜູນຢ່າງ ໃຫຍ່ຈາກບັນດາຜູ້ຈົງຮັກພັກດີຕໍ່ວັງເຄຣັມລິນວ່າ ມີຄວາມຈຳເປັນເພື່ອປົກປ້ອງອະທິ ປະໄຕຂອງຣັດເຊຍ ຢູ່ທ່າມກາງໃນອັນທີ່ເຂົາເຈົ້າໂຕ້ຖຽງວ່າເປັນການແຊກແຊງທີ່ມີ ຂຶ້ນເປັນປະຈຳຈາກຕ່າງປະເທດນັ້ນ ກົດໝາຍໂຕແທນສື່ມວນຊົນຕ່າງປະເທດ ບັດນີ້ບັງຄັບໃຫ້ພວກທີ່ເຮັດວຽກໃຫ້ ແກ່ອົງ ການທີ່ສົງໄສເປັນສື່ມວນຊົນ ລະບຸໃນສິ່ງທີ່ເຂົາເຈົ້າໄດ້ພິມວ່າ “ເຮັດໂດຍໂຕແທນຕ່າງ ປະເທດ” ແລະນຳສົ່ງໂດຍທາງສ່ວນໂຕ ເພື່ອໃຫ້ມີການ ກວດກາ ແລະກວດສອບວຽກ ງານຂອງເຂົາເຈົ້າ ແລະການເງິນຂອງພວກເຂົາເຈົ້າເປັນປະຈຳ ມາຈົນເທົ່າປັດຈຸບັນ ຍັງບໍ່ທັນເປັນທີ່ຈະແຈ້ງເທື່ອ ກ່ຽວກັບການລົງໂທດ ແລະການ ລະເມີດໃນເລື້ອງດັ່ງກ່າວ ພາຍໃຕ້ຂໍ້ກຳນົດໃໝ່ທີ່ໄດ້ຮັບການອະນຸມັດໂດຍທ່ານປູຕິນນັ້ນ ຈະມີການປັບໃໝ ເພີ້ມຂຶ້ນເປັນລຳດັບຕໍ່ບັນດາບໍລິສັດສື່ມວນຊົນ ແລະພະນັກງານເຂົາເຈົ້າ ການລະເມີດເທື່ອທຳອິດ ໝາຍຄວາມວ່າ ຈະມີການປັບໃໝ່ຫຼາຍເຖິງ 800 ໂດລາ ຕໍ່ສ່ວນບຸກຄົນ ຮວມທັງ 1,600 ໂດລາ ຕໍ່ຜູ້ບໍລິຫານ ແລະພວກເຈົ້າໜ້າທີ່ ແລະປັບ ໃໝຫຼາຍເຖິງ 16,000 ໂດລາ ຕໍ່ບັນດາບໍລິສັດສື່ມວນຊົນ ສຳລັບຜູ້ກະທຳຜິດຊ້ຳແລ້ວຊ້ຳອີກໃນໄລຍະນຶ່ງປີຈະປະເຊີນກັບການລົງໂທດ ໜັກ ຂຶ້ນ ຮວມທັງຄ່າປັບໃໝ 1,600 ໂດລາ ຫຼືຕິດຄຸກ 15 ມື້ສຳລັບສ່ວນບຸກຄົນ 3,200 ໂດລາສຳລັບບໍລິຫານ ແລະ 80,000 ໂດລາ ສຳລັບບັນດາບໍລິສັດສື່ມວນຊົນ ທີ່ລໍ ຖ້າໃນການປະຕິບັດຄຳສັ່ງ ດ້ວຍລາຍເຊັນຂອງທ່ານປູຕິນ ກົດໝາຍນີ້ຈະເລີ້ມມີຜົນບັງຄັບໃຊ້ໃນວັນທີ 1 ກຸມ ພາປີ 2020